Downloaded from YTS.MX
Αυτό το πρωινό, ο Άλεξ Χόνολντ του Free Solo
Official YIFY movies site: YTS.MX
αναρριχάται σε έναν ανεξερεύνητο βράχο, γνωστό ως "Τεπούι" βαθιά στον Αμαζόνιο.
Συνεργάστηκα με την ομάδα
και παρακολούθησα το ταξίδι τους. Μαζί ήταν κι ο βιολόγος Μπρους Μινς,
ο οποίος πιστεύει ότι τα τεπούι βρίθουν από βιοποικιλότητα.
Τα παρομοιάζει με ανεξερεύνητο Γκαλαπάγκος γεμάτο από άγνωστα είδη,
τα οποία θέλει να προστατευτούν.
Η κορυφή σχεδόν κάθε τεπούι περιβάλλεται από γκρεμούς,
με ύψος ως 300 μέτρα. Όμως, κανένας δεν έχει εξερευνηθεί για νέα είδη.
Νομίζω ότι οι περισσότεροι άνθρωποι εκπλήσσονται, όταν μαθαίνουν
πως υπάρχουν τέτοιοι θεόρατοι πύργοι μέσα στη ζούγκλα.
Σαν ένα μυθικό μέρος, καταλαβαίνετε;
Όπου βρίσκονται πράγματα πολύ πιο άγρια από ό,τι θα μπορούσε κανείς να φανταστεί,
κι υπάρχουν όντως.
Η πρώτη ανάβαση είναι μια σύγχρονη εξερεύνηση,
διότι σε αυτή την περίπτωση, ανεβαίνεις σε έναν βράχο
που δεν έχει ξαναπατήσει άνθρωπος.
Οπότε, δεν ξέρεις στην πραγματικότητα τι θα συναντήσεις.
Πρέπει να τιθασεύσεις τον φόβο και την ανασφάλεια
και να παραμείνεις ήρεμος, καθώς βαδίζεις, κυριολεκτικά, στο άγνωστο.
ΤΟ ΤΕΛΕΥΤΑΙΟ ΤΕΠΟΥΙ
ΓΟΥΙΑΝΑ
Είμαστε σε αποστολή, στην καρδιά της Νοτίου Αμερικής, στα τεπούι.
ΔΡ. ΜΠΡΟΥΣ ΜΙΝΣ ΒΙΟΛΟΓΟΣ
Έχω ξαναέρθει εδώ με τον Μπρους.
Την τελευταία φορά που ήμουν εδώ ήταν...
ΜΑΡΚ ΣΙΝΑ ΑΡΧΗΓΟΣ ΑΠΟΣΤΟΛΗΣ
...το 2006. Οπότε, πέρασαν 15 χρόνια
και έκτοτε, προσπαθούσα να επιστρέψω.
Όταν κάναμε την πρώτη μας αποστολή εδώ με τον Μπρους,
διαπίστωσα το πάθος του για την επιστήμη.
Από όσο ξέρω, σε ένα από τα ταξίδια, νομίζω βρήκε εννέα νέα είδη.
Κι εγώ δεν το πίστευα! Αυτό που κάνει είναι
σαν να έχει μια αποστολή, να σώσει μόνος του ολόκληρη την περιοχή,
βρίσκοντας και καταγράφοντας αρκετά νέα είδη, ώστε να αποδείξει
ότι αυτό το επίκεντρο απαράμιλλης βιοποικιλότητας πρέπει να προστατευτεί.
Αλλά τώρα, είναι σχεδόν 80 ετών.
Κι υπάρχει ένα μόνο μέρος όπου δεν κατάφερε να πάει,
για να ολοκληρώσει τη δουλειά του...
ψηλά, πάνω στην επιφάνεια των γκρεμών...
Οπότε, κάλεσα τον Άλεξ Χόνολντ.
O Άλεξ είναι ένας από τους πιο τολμηρούς,
αν όχι ο τολμηρότερος, αναρριχητές στον κόσμο.
Του είπα τι προσπαθούσαμε να κάνουμε κι ο Άλεξ λάτρεψε την ιδέα,
να φέρει τον Μπρους πάνω στον γκρεμό και ο Άλεξ είναι άνθρωπος των έργων.
Και θέλει να πετύχει η αποστολή.
Ένα ταξίδι σαν αυτό, με έναν πασίγνωστο βιολόγο,
μια σπουδαία ομάδα κι έναν στόχο.
ΑΛΕΞ ΧΟΝΟΛΝΤ ΑΝΑΡΡΙΧΗΤΗΣ
Δεν είναι από τα πράγματα που συμβαίνουν συχνά.
Ήθελα πάντα να κάνω κάτι τέτοιο.
Ο ρόλος μου είναι να εξασφαλίσω ότι θα ανεβούμε τον τοίχο με επιτυχία.
Και πιστεύω, ειδικά με έναν ογδοντάχρονο άντρα,
θα είμαστε σίγουρα πολύ προσεκτικοί,
αλλά θα είναι πολύ τρομακτικό.
Στα 1.200 μέτρα θα αλλάξουμε πορεία προς τα κάτω στα 1.150 μ.,
-που είναι πιο κοντά στον τοίχο ή... -Αυτό είναι 600 μέτρα κατακόρυφα;
-Μπρους, σου αρκεί αυτό; -Ναι.
Θα μπορέσω να πάρω δείγματα.
Πρέπει να πάνε σε μουσεία, ώστε να καταγράψουν ότι τα βρήκες
και θα χρειαστώ και DNA από αυτά.
ΦΟΥΚΟ ΠΙΖΑΝΙ ΒΙΟΛΟΓΟΣ
Και δεν νομίζεις ότι θα πρέπει να αφορούν μια μικρή περιοχή;
-Ναι. -Μικρή.
-Αν σε ανεβάσουμε στην κορυφή... -Τότε θα ξέρουμε.
...θα κάνεις πλήρη έρευνα.
Το καλύτερο σενάριο θα ήταν να είναι ο τοίχος αρκετά απότομος,
ώστε το σκοινί να κρέμεται ελεύθερο κατακόρυφα.
Και μετά, θα τον ανελκύσουμε, όπως τραβάς έναν σάκο...
ενώ αυτός θα κάθεται σε μια μικρή καρέκλα
και θα ανυψώνεται, απολαμβάνοντας τη θέα και ψάχνοντας για δείγματα.
Ναι, αλλά τι θα γίνει αν δεν προεξέχει;
Τότε πρέπει να αυτοσχεδιάσουμε.
Ευτυχώς, έχουμε αναρριχητή, οπότε θα τα καταφέρουμε.
Μπορώ να στηριχθώ στον Χόνολντ, αλλά το πρόβλημα είναι
πως αν και πρόθυμος, δεν μπορεί να ανελκύσει μόνος τον Μπρους.
Γι' αυτό έχουμε την ομάδα.
-Θα χρειαστεί βοήθεια. -Ναι, πιθανώς.
Το σημείο αναρρίχησης βρίσκεται βαθιά στη ζούγκλα του Αμαζονίου.
Αυτή είναι η θέα μας προς το παρόν. Πενήντα πέντε χλμ. πορείας στη ζούγκλα.
Μπράβο, Μπρους, σταθερά.
Με τον Μπρους στη ζούγκλα είναι ένας μοναδικός τρόπος να εκτιμήσεις
την ποικιλομορφία της ζωής ολόγυρα.
Ξέρει την ιστορία πίσω από κάθε τι.
Κοίτα. Εδώ. Δεν είναι εκπληκτικό;
Σαν κάποιον που ξέρει τους πάντες στο πάρτι.
Και λέει, "αυτός ο τύπος έβγαινε με εκείνη για λίγο
"κι αυτός..." Ξέρει όλες τις σχέσεις.
Και πιστεύω ότι καθώς εκτιμάς την πολυπλοκότητα των σχέσεων,
αυτό γίνεται ακόμη πιο έντονο στη ζούγκλα.
Δείτε κάτι ωραίο.
Οι αράχνες είναι αρπακτικά και συνήθως τρώνε η μια την άλλη,
οπότε ζουν συνήθως μόνες τους.
Αλλά μερικές δημιουργούν αποικίες. Κι αυτή είναι μια αποικία. Είναι μοναδικό.
Το πάθος του για τη φύση με εμπνέει.
Με εμπνέει όχι μόνο ως βιολόγο αλλά και ως άνθρωπο.
Και είναι τιμή μου να βρίσκομαι σε αποστολή μαζί του.
Η αποστολή αποτελεί το αποκορύφωμα της δουλειάς μου στη Νότια Αμερική.
Όλο αυτό ξεκίνησε, όταν ως παιδί άρχισα να εκτιμώ τη φύση
και να αναρωτιέμαι για το νόημα των πάντων.
Και σύντομα, γύρω στα εννιά ή τα δέκα, με γοήτευσε η εξέλιξη.
Οπότε έπιανα σαύρες, φίδια, ταραντούλες και σκορπιούς
και τα έβαζα σε βάζα.
Κοίτα, αυτό είναι φοβερό. Βλέπεις τη μικρή κίτρινη άκρη στην ουρά;
Σκαρφαλώνει.
Και τελικά, με οδήγησε σε αυτό το υπέροχο μέρος...
-Μην πηδάς. -...κι ερωτεύτηκα τα τεπούι.
Μην πηδήξεις. Έτσι μπράβο.
Τα τεπούι είναι σαν νησιά στον ουρανό.
Πιθανώς να δημιουργήθηκαν από διάβρωση του ψαμμίτη από την Αφρική,
όταν η Νότια Αμερική συνδεόταν με την Αφρική
πριν από εκατομμύρια χρόνια.
Είναι η πρώτη αποστολή που θα αποπειραθεί να δει αν στους τοίχους των τεπούι
υπάρχει μοναδική χλωρίδα και πανίδα που αναπτύσσεται πάνω τους.
Ελπίζουμε, με την αξιολόγηση του πλούτου των ειδών
αυτής της συγκεκριμένης περιοχής, να υποχρεώσουμε τους ηγέτες των κρατών
και τον λαό της Γουιάνα
να διατηρήσει αυτό το υπέροχο, πανέμορφο μέρος.
Αυτό είναι η πραγματοποίηση του ονείρου του.
Αυτό το ταξίδι θα μπορούσε να είναι το μεγαλούργημά του.
Είναι απίθανο.
Έχει συμμετάσχει σε 33 αποστολές τεπούι. Δεν έχει βρεθεί ποτέ στον γκρεμό.
Και γι' αυτό είμαστε εμείς εδώ, να πάμε τον Μπρους ένα ταξίδι
πάνω στην κορυφή του τεπούι, για να ψάξει για νέα είδη
και να καταγράψει τι υπάρχει σε αυτό το πραγματικά
μοναδικό μέρος στον κόσμο που οι επιστήμονες δεν έχουν εξερευνήσει.
ΗΜΕΡΑ 6
Τρόι, πώς είναι ο καιρός σήμερα;
Ο καιρός δεν είναι πολύ καλός αλλά ούτε και πολύ κακός.
Ο καιρός είναι εντάξει.
-Άρα... μπορούμε να πάμε; -Ναι, ναι.
-Κανένα πρόβλημα; -Κανένα.
Η πεζοπορία στη ζούγκλα για να πλησιάσουμε τα τεπούι
είναι ωραία εμπειρία, διότι ξεκινάς από το τροπικό δάσος,
όπου κάνεις πεζοπορία, περπατώντας πάνω σε ρίζες και διασχίζοντας ρυάκια.
Και κάθε μέρα γίνεται δυσκολότερη
όσο πλησιάζεις στα τεπούι, πιο κοντά στους μεγάλους τοίχους,
επειδή το έδαφος είναι μουσκεμένο και με αρκετή βλάστηση.
Και κατά την πορεία, όλο αυτό συσσωρεύεται σταθερά μέσα σου.
Και λες, "Γίνεται ολοένα και χειρότερα!"
Είναι μια φθοροποιός μάχη ενάντια στη λάσπη και στη διαβροχή,
όταν βρίσκεσαι σε τέτοια δάση. Οπότε είναι δύσκολο.
Έχω αρχίσει να κουράζομαι λίγο.
Νομίζω πως κάνω αυτό το πράγμα σήμερα...
εδώ κι έξι ώρες.
Ανησυχώ λίγο για τον Μπρους,
διότι το έδαφος γίνεται ολοένα πιο απότομο και πιο δύσκολο.
Ο Μπρους κινείται πιο αργά από ό,τι περιμέναμε.
Με περισσότερη δυσκολία. Θα έλεγα ότι έχει εκπλαγεί
από το πόσο έχει ταλαιπωρηθεί.
Όλα καλά, Μπρους;
-Είμαι καλά. -Εντάξει;
-Ναι. -Ωραία.
Είναι δύσκολο να μην ανησυχείς για το αν θα τα καταφέρουμε τελικά.
Συνεχίζουμε κανονικά!
-Τέσσερις μέρες ως το Νταμπλ Ντροπ. -Ναι.
Μετά είναι το κακοτράχαλο κομμάτι.
ΗΜΕΡΑ 10
Προσοχή, σιγά σιγά.
Αυτό θα είναι πολύ επικίνδυνο για τον Μπρους.
Μόλις έφτασε στο πιο απότομο κομμάτι. Θα φορέσει έναν ιμάντα ασφαλείας
κι ο Μαρκ θα τον δέσει στην ασφάλεια.
Από μια άποψη είναι εύκολο,
αλλά από την άλλη, αν πέσεις, μπορεί και να πεθάνεις, οπότε...
Οι Ακουάιος έφτιαξαν αυτή την ετοιμόρροπη σκάλα.
Κατεβαίνει ένας τη φορά.
-Τα σκαλοπάτια απέχουν αρκετά μεταξύ τους. -Ναι.
Το πρόβλημα για μένα είναι... το να λυγίζω το γόνατά μου.
Ναι, βλέπω τι κάνω.
Για να δούμε εδώ.
Εξαιρετικά, Μπρους. Σχεδόν φτάσαμε. Είσαι αγωνιστής.
Μπράβο.
Μεγάλε, αυτό ήθελε μεγάλη προσπάθεια.
Τώρα πρέπει να τσαλαβουτήσεις στη λάσπη για δέκα λεπτά.
Η λάσπη είναι εύκολη.
Υπάρχει λίγη ταλαιπωρία και υποφέρουμε λίγο,
αλλά το αποτέλεσμα...
είναι από τα πράγματα που σε αφήνουν άναυδο.
ΚΑΤΑΥΛΙΣΜΟΣ ΒΑΣΗΣ ΚΑΤΑΡΡΑΚΤΕΣ ΝΤΑΜΠΛ ΝΤΡΟΠ
Υπέροχο! Ανυπομονώ να μπω στο νερό.
-Καλώς ήρθατε στο Νταμπλ Ντροπ! -Ζήτω!
Αυτή ήταν μια μοναδική στιγμή για τον Μπρους.
Ξέρω ότι είναι από τα αγαπημένα του μέρη στη Γη,
Κι ονειρευόταν ακόμη και το να έρθει ως εδώ.
Να η Σάνγκρι-λα, ο παράδεισός μου!
Είναι το πιο άγριο, παρθένο...
απόμακρο, όμορφο μέρος που έχω βρεθεί στον πλανήτη.
Δεν το πιστεύω ότι κατάφερα να επιστρέψω για μία τελευταία φορά.
Ήταν μια υπέροχη στιγμή, αλλά ταυτόχρονα,
βυθιζόμασταν ολοένα και πιο πολύ στη μέση του πουθενά,
και η αφοσίωσή μας ήταν τρομακτική.
Το έβλεπα να πλησιάζει και σκεπτόμουν,
"Πώς στο καλό θα διασχίσουμε με τον Μπρους αυτό το έδαφος;"
Θεέ μου.
Μαρκ, τι έχουμε εδώ;
Να, το Γουέι-Άσιπου.
Φαίνεται... κακοτράχαλο.
Η αναρρίχηση δεν θα είναι εύκολη.
Ειδικά για να ανεβάσουμε έναν ογδοντάχρονο.
ΗΜΕΡΑ 11
Όλοι οι αχθοφόροι βοηθούν τον Μπρους...
ΦΟΥΚΟ ΠΙΖΑΝΙ ΑΝΑΡΡΙΧΗΤΗΣ-ΒΙΟΛΟΓΟΣ
για να μαζέψει βατράχια, σαύρες, φίδια και αράχνες.
Γίνεται χαμός στον καταυλισμό.
Βρήκες μια μεγάλη ταραντούλα.
Η αράχνη γολιάθ είναι η μεγαλύτερη στον κόσμο.
Σε αυτό το μέρος του κόσμου,
η καταγραφή των ζώων και των φυτών δεν έχει ακόμη ολοκληρωθεί.
Αυτό το φίδι τρώει σαλιγκάρια.
Και τώρα διαπιστώνουμε, καθώς ανακαλύπτουμε ολοένα και περισσότερα είδη,
ότι γίνεται ολοένα και πιο σημαντικό επίκεντρο βιοποικιλότητας.
Το τελευταίο κομμάτι του παζλ
είναι να ανακαλύψουμε τι ζει στους τοίχους του τεπούι.
Είναι τόσο απρόσιτο μέρος να πας,
που οι επιστήμονες δεν μπόρεσαν να το εξερευνήσουν.
Υποσχέθηκα στον Μπρους ότι θα ανέβει στον τοίχο,
αλλά δεν ξέρω ακόμη πώς θα γίνει αυτό.
Πιθανώς να περιλαμβάνει
κάποιον υβριδικό συνδυασμό τεχνικών και στρατηγικών. Αλλά στο σημείο αυτό,
η πρόκληση είναι ο ογδοντάχρονος που πεζοπορεί στη ζούγκλα.
Αφότου είδαμε πόσο ταλαιπωρήθηκε ο Μπρους, ο Άλεξ, ο Φούκο κι εγώ είχαμε εκπλαγεί.
Και έγινε προφανές
ότι θα έπαιρνε πολύ περισσότερο χρόνο από όσο υπολογίζαμε
για να φτάσουμε στη βάση του τοίχου.
Αυτό που θα κάνουμε, θα είναι να μειώσουμε στο μισό την απόσταση
που θα πρέπει να καλύψουμε ανά ημέρα.
Οπότε αυτό σημαίνει ότι για να φτάσουμε, θα μας πάρει τον διπλάσιο χρόνο.
Όχι, ο Μπρους μπορεί να κάνει τη μισή απόσταση,
αλλά ίσως εμείς πρέπει να τη διανύσουμε όλη
ώστε το φορτίο του τοίχου...
Διαίρει και βασίλευε, δηλαδή.
Ναι, θα πρέπει...
Θα το συζητήσουμε στο δείπνο.
-Ναι, έτσι πιστεύω. -Διότι, σίγουρα,
η ομάδα αναρρίχησης κι ο εξοπλισμός μπορούν να συνεχίσουν το πρόγραμμά τους.
Ο Μπρους θα ακολουθήσει τον δικό του ρυθμό και όλα θα πάνε μια χαρά.
Ο μεγαλύτερος φόβος μου είναι ότι η ηλικία κι η φυσική μου κατάσταση ίσως εμποδίσουν
ή καθυστερήσουν την αποστολή. Αυτό με απασχολεί, με ανησυχεί πολύ.
Κάτι που μπορούμε να κάνουμε είναι να προχωρήσουμε μπροστά
μαζί με τους αχθοφόρους κι αυτούς που καθαρίζουν τον δρόμο,
ώστε να προετοιμάσουμε το μονοπάτι ως τη βάση του βράχου,
ενώ ο Μπρους παραμένει εδώ και κάνει τη δουλειά του.
Κι όταν το μονοπάτι είναι έτοιμο, είτε επιστρέφουμε,
για να περάσουμε κάποιον χρόνο μαζί του
-ή προετοιμαζόμαστε για την αναρρίχηση. -Εντάξει.
-Και θα μας προλάβει. -Λογικό φαίνεται.
Το να μείνουν πίσω οι μισοί είναι λογικό για τους περισσότερους.
ΜΠΡΑΪΑΝ ΕΡΓΟΥΙΝ ΓΙΑΤΡΟΣ ΟΜΑΔΑΣ
Κοιτάξτε, η ασφάλεια θα πρέπει να είναι η προτεραιότητά μας.
Είμαι σύμφωνος με ό,τι θέλετε να κάνετε. Δεν πιέζω για τίποτε.
Εννοώ ότι συμφωνώ με το να κάνω ένα μόνο πράγμα,
διότι μου αρέσει να βρίσκομαι μόνος στο δάσος,
κάνω αυτό το πράγμα εδώ και χρόνια. Αλλά είμαι σχεδόν 80.
Εχθές, είχα αρκετές πτώσεις που θα μπορούσαν να καταλήξουν σε κάταγμα.
-Και... -Πρέπει να εξαλείψουμε την πιθανότητα.
-Ναι. -Και αυτό...
Φαίνεται ότι συμφωνούμε όλοι να χωριστούμε,
θα κινείσαι στον ρυθμό σου.
Έγινε.
Αυτό είναι το νέο πλάνο μας.
-Φυσικά. -Ωραία, πάμε για ύπνο.
-Ναι. -Πρέπει να κοιμηθείς.
Αύριο είναι μεγάλη ημέρα.
-Ναι. -Το κλείνουμε εδώ.
Το είδος της έρευνας που κάνω θα μπορούσε να χαρακτηρισθεί επιστήμη άλφα επιπέδου.
Βγαίνω στη φύση και ψάχνω να δω τι μπορώ να βρω.
Θα είναι μια πολύ ευχάριστη έκπληξη,
αν βρούμε στον βράχο κάτι νέο για την επιστήμη.
Δεν υπάρχουν πιο κατάλληλοι από τον Μαρκ και τον Άλεξ
για να με ανεβάσουν στον τοίχο.
ΗΜΕΡΑ 12
Τα λέμε, παιδιά.
-Θα σας δούμε πάνω. -Έγινε.
-Πάμε. -Σήμερα είναι η ημέρα
που επιτέλους θα φτάσουμε στον τοίχο.
Είναι τελείως άγνωστο. Κανείς δεν έχει ξαναπάει.
Σήμερα είναι μια σπουδαία ημέρα για την αποστολή.
Οι ιθαγενείς είναι ειδικοί στη ζούγκλα.
Ξέρουν πώς να κινούνται στο έδαφος.
Και από την άλλη πλευρά, είναι η δική μας ομάδα,
που δεν ξέρουμε τη ζούγκλα.
Δεν προσανατολίζομαι στη ζούγκλα. Δεν ξέρω πού πάμε.
Έχουν ένα σχέδιο. Θα τους αφήσουμε να κάνουν ό,τι θέλουν.
Βλέπετε, παιδιά, εκείνον τον πορτοκαλή τοίχο;
Ναι.
-Στα αριστερά. -Αριστερά.
-Ναι. -Εκεί θα πάμε.
Εντάξει.
ΦΡΑΝΚΛΙΝ ΤΖΟΡΤΖ AΚΟΥAΪΟ ΟΔΗΓΟΣ
Θέλετε να δείτε την κορυφογραμμή;
-Κοίτα αυτό το πράγμα πώς πάει! -Αντίο, ντρόουν.
Είδαμε τον τοίχο από το μονοπάτι
και αρχίσαμε να σχεδιάζουμε πώς θα μπορούσαμε να ανεβούμε.
Μπορώ να κατέβω πιο χαμηλά.
Ναι, αυτό είναι. Η κορυφογραμμή του δάσους γυρνά.
Είναι πάνω από την πλευρά, στα δεξιά, και μετά ευθεία και πάνω.
Πρέπει να κόψουμε.
Είναι απίστευτα ψηλά.
Δείτε τη βλάστηση στα δεξιά της πορτοκαλί όψης.
-Το βλέπεις; -Είναι το "πατάρι", το πλάτωμα,
για το οποίο λέγαμε. Μπορεί να υπάρχει καμία τραβέρσα.
-Σαν να φαίνεται. -Ναι.
Όταν είδαμε τα χαρακτηριστικά που προσπαθούσαμε να αναγνωρίσουμε,
σχεδόν ξέραμε πού έπρεπε να πάμε.
Πέτυχε!
Βλέποντάς το από απόσταση είναι σαν ένα μικρό νησί,
αλλά το να φτάσεις στον τοίχο είναι απίστευτα περίπλοκο.
Φανταστείτε την πιο παχιά, την πιο βαθιά τύρφη από βρύα ή κάτι τέτοιο.
Προσέξτε τις τρύπες.
Ισορροπείς σε αυτό το μικρό λεπτό κούτσουρο
κι αν γλιστρήσεις, θα πέσεις σε αυτή τη βαθιά σχισμή.
Δεν ξέρω πώς θα περάσει ο Μπρους από εδώ.
Είναι πολύ περίεργα εδώ πέρα.
Είναι βασικά το πιο επικίνδυνο πράγμα στο οποίο έχω κινηθεί.
Εδώ θέλουμε κάτι περισσότερο από αλυσοπρίονο για να περάσει ο Μπρους.
-Ή ένα ελικόπτερο. -Ναι.
Ξαφνικά, η ζούγκλα ανοίγει και ο τοίχος από βράχο αποκαλύπτεται.
Για όνομα...
-Φίλε, είναι παράνοια. -Τελείως τρελό.
Ήταν όντως τρελό, αλλά να 'μαστε στα βάθη της ζούγκλας,
οπότε λέω ότι πλέον θα σκαρφαλώσουμε, όντως, στον τοίχο.
Μετά από όσα περάσαμε σήμερα, μου φαίνεται αδύνατο
να φανταστώ τον Μπρους να ανεβαίνει εδώ πάνω.
Αυτό ξεπερνά οτιδήποτε έχω κάνει έως τώρα.
Οπότε, ναι. Έχουμε πρόβλημα.
ΚΑΤΑΣΚΗΝΩΣΗ ΣΤΗ ΖΟΥΓΚΛΑ
Θεέ μου!
Λοιπόν, σήμερα ήταν σίγουρα...
η πιο κουραστική ημέρα, διότι προχωρούσα διαρκώς ανηφορικά.
Ναι. Ανησυχώ, Μπρους. Το ένστικτό μου λέει πως...
ΜΠΡΑΪΑΝ ΕΡΓΟΥΙΝ ΓΙΑΤΡΟΣ ΟΜΑΔΑΣ
...αν πιέσουμε κι άλλο, διακινδυνεύουμε τη ζωή σου.
Ω, Θεέ μου.
Να περιμένουμε να δούμε τι λέει ο Μαρκ;
Φυσικά, άλλωστε αυτή θα είναι μια ομαδική απόφαση.
-Αλλά η γνώμη μου είναι... -Ναι, η γνώμη σου είναι...
-Πως... -...εσύ είσαι ο γιατρός.
…δεν αξίζει να διακινδυνεύσεις τη ζωή σου…
και μπαίνουμε σε μια περιοχή που...
με κινδύνους που δεν μπορούμε να μετριάσουμε.
-Μαρκ. -Μαρκ.
Γεια, Μπρους, χαίρομαι που σε ακούω. Πώς είσαι; Ακούγεσαι πεσμένος.
Ήθελα να μάθω νέα σου, αλλά,
για πες μας τι πιστεύεις σχετικά με το να έρθω εκεί πάνω. Όβερ.
Ναι, λοιπόν,
το ανάγλυφο του εδάφους που μεσολαβεί ανάμεσά μας
είναι πολύ δύσκολο και...
πολύ επικίνδυνο, νομίζω...
για να νιώθουμε άνετα στο να σε φέρουμε εδώ πέρα
Ανησυχούμε ότι θα τραυματιστείς. Δεν θα υπάρχει...
τρόπος για να σε βγάλουμε, αν χρειαστεί. Όβερ.
Καταλαβαίνω. Δεν χαίρομαι, αλλά η επιτυχία της αποστολής
εξαρτάται από το να μην τραυματιστεί σοβαρά κανείς, εγώ ή κάποιος άλλος.
Μπορείτε να συνεχίσετε εσείς την υψομετρική έρευνα πεδίου.
Οπότε, οτιδήποτε συλλέξετε κι ειδικά ο Φούκο,
που γνωρίζει καλά την πανίδα των ερπετών,
πιάστε ό,τι βρείτε και φέρτε το μου.
Κι όταν επιστρέψετε, θα έχουμε ολοκληρώσει την έρευνα σε όλο το πεδίο.
Θα σας στείλω σχέδια ενός βατράχου του είδους Stefania
που ανακαλύφθηκε πρόσφατα μήπως το βρείτε εκεί.
Άρα, οτιδήποτε κάνετε όσο είσαστε στον τοίχο και στην κορυφή
θα ωφελήσει πάρα πολύ την αποστολή. Κι ας μην είμαι εγώ εκεί.
Εντάξει, Μπρους. Θα κάνω ό,τι μπορώ να βρω το τυχερό Stefania.
Τέλεια, Φούκο. Αν κάποιος μπορεί να το κάνει, αυτός είσαι εσύ.
Κλείνω.
Βρήκα ήδη αρκετά νέα είδη βατράχων του γένους Stefania.
στη βάση του τεπούι.
Πιστεύω ότι θα ανακαλύψουμε ένα νέο είδος του Stefania
που αναπτύχθηκε στην κορυφή του τεπούι.
Ένιωσα σαν να άφησα την ομάδα ξεκρέμαστη.
Επειδή ήθελα να το κάνω μόνος μου, αλλά... σεβάστηκα τη συμβουλή τους.
Ελπίζοντας να επιστρέψω σώος σπίτι.
ΚΑΤΑΣΚΗΝΩΣΗ ΣΤΟΝ ΤΟΙΧΟ
Θεέ μου. Δεν...
Τα σύννεφα μόλις διαλύθηκαν, για πρώτη φορά από τότε που ήρθαμε.
Ουράνιο τόξο!
Αυτό είναι που το κάνει να αξίζει τελικά.
-Σε τόνωσε που είδες λίγο γαλάζιο; -Η καλύτερη θέα ως τώρα.
Ουράνια τόξα!
Σου κόβει την ανάσα.
Η πιο εντυπωσιακή σκηνή που έχω δει ποτέ στα βουνά.
Πακετάρουμε για τον τοίχο. Ξεκινάμε επιτέλους.
-Φούκο, αυτό ήρθε με τους αχθοφόρους. -Για να δω.
Αυτό είναι το σχέδιο του βατράχου που αναζητούμε;
Ναι.
-Πω πω. -Είναι τέλειο.
Αυτός είναι ο βάτραχος που θέλει ο Μπρους να ψάξουμε στον τοίχο.
Νέο είδος του Stefania...
-Σαν... -...από την κορυφή του Γουέι-Άσιπου.
Διαθέτω έναν βαθμό εξειδίκευσης στο πεδίο της βιολογίας.
Οπότε έχω καθήκον να γίνω τα μάτια του Μπρους στον τοίχο.
Θα ξεκινήσουμε την πορεία.
Ώρα να φορέσουμε το κράνος.
Μπήκε η ζώνη αναρρίχησης. Δένομαι. Ναι, είναι φανταστικά.
Εντάξει. Αναρρίχηση.
Ανεβαίνω.
Ο βράχος δεν έχει αναρριχηθεί ξανά.
Αρχίζουμε να ανεβαίνουμε και στην πορεία θα δούμε πώς θα πάμε.
ΚΑΤΑΣΚΗΝΩΣΗ ΣΤΟΝ ΤΟΙΧΟ
Μετά από 250 μέτρα, υπάρχει ένα πατάρι όπου ελπίζουμε να στήσουμε τις σκηνές.
Μετά, θα πάμε ευθεία πάνω στο οροπέδιο της κορυφής...
ΚΑΤΑΣΚΗΝΩΣΗ ΣΤΟ ΠΑΤΑΡΙ
...ψάχνοντας στη διαδρομή για βατράχια κι άλλα ζώα.
ΟΡΟΠΕΔΙΟ ΚΟΡΥΦΗΣ
Λίγο πιο ψηλά, υπάρχει μια ωραία οριζόντια ρωγμή
όπου μπορείς να στερεώσεις ένα βύσμα.
Πες μου, αν υπάρξει κάτι που σε δυσκολέψει.
Ναι. Βασικά, αυτό με δυσκολεύει κάπως.
Εντάξει.
-Αυτό εδώ είναι πολύ χαλαρό. -Ναι, έτσι φαίνεται.
Ναι, είναι τρελό, σαν ο βράχος να είναι ταυτόχρονα πολύ κακός και πολύ κακός.
Πρέπει να προσέχεις.
Κατά την πρώτη ανάβαση, μπορεί να υπάρχουν κάποιες χαλαρές πέτρες.
Συμβαίνουν πολλά τέτοια πράγματα.
Αυτός είναι πιθανότατα ο μεγαλύτερος κίνδυνος που αντιμετωπίζεις,
όταν χαράσσεις μια νέα διαδρομή. Μιλάμε ότι μπορεί να είναι τεράστια,
όπως για παράδειγμα, βράχια σε μέγεθος σχολικού λεωφορείου.
Αν κάτι τέτοιο ξεκολλήσει την ώρα που αναρριχάσαι, σίγουρα θα σε σκοτώσει.
Δεν ξέρω τι μπορείς να εμπιστευτείς.
-Πρόσεξέ με, Φούκο. -Ναι, αυτό κάνω.
Κι άλλες χαλαρές...
Εντάξει!
Ναι.
Ναι!
-Είναι δύσκολο. -Ήταν.
-Φτάσαμε στο πρώτο πάτημα. -...Πολύ κρύο.
Ωραία δουλειά!
Είπαν από πού θα ανέβουν;
Ακριβώς εκεί στη μέση, φαντάζομαι.
Έχω δει αυτή τη σκηνή από πάνω, σε δορυφορικές φωτογραφίες,
αλλά το να είσαι όντως εδώ
σου κόβει την ανάσα περισσότερο από οποιαδήποτε φωτογραφία.
Μου φαίνεται συναρπαστικό που ο ίδιος ο γκρεμός έχει πλατώματα
καθώς και σχισμές και ρωγμές
όπου φυτρώνει βλάστηση. Κι αυτά είναι πιθανά σημεία
όπου μπορεί να ζουν κάποια από τα ζώα που με ενδιαφέρουν.
Κι αν ο Φούκο, ο Μαρκ κι ο Άλεξ μπορέσουν να βρουν ζώα στον γκρεμό,
όπως βατράχια και σαύρες, θα είναι μια εκπληκτική ανακάλυψη.
Κανείς δεν έχει ξαναδουλέψει πάνω στον γκρεμό, όπως καταλαβαίνετε.
Όσο απογοητευμένος κι αν είμαι που δεν μπορώ να κάνω την έρευνα πεδίου
στην κορυφή του Γουέι-Άσιπου, είμαι πολύ χαρούμενος
που το κάνουν για μένα οι συνεργάτες μου,
και έτσι θα περάσω μια εβδομάδα σε αυτόν τον παράδεισο
εδώ μόνος μου,
μελετώντας τους εκπληκτικούς οργανισμούς που υπάρχουν εδώ.
Θα βρίσκομαι εδώ, ίσως για καμιά εβδομάδα, και μπορώ να βγω τη νύχτα, να ψάξω,
να μελετήσω και να φωτογραφίσω τα πλάσματα που αγαπώ.
Η ζώνη έρευνας εκτείνεται από τη βάση μου στη ζούγκλα έως την κορυφή του τεπούι.
Ολόκληρη η περιοχή είναι γεμάτη από είδη που δεν έχουν ανακαλυφθεί.
Κι αυτός εδώ ο μικρός βάτραχος, δεν έχω ξαναδεί κάτι τέτοιο.
Οπότε, εδώ έχουμε άλλο ένα νέο είδος.
-Είναι εκπληκτικό. Συγχαρητήρια. -Ναι.
Με αυτό θα εμπλουτίσουμε τη λίστα με τη βιοποικιλότητα της περιοχής,
κάτι που, τελικά, θα συμβάλλει και στη διατήρηση της.
Εκπληκτικό. Το όνειρο κάθε βιολόγου που ασχολείται με έρευνα πεδίου.
-Πώς φαίνεται; -Αρκετά άγριο!
Γενικά, ένα από τα πιο δύσκολα πράγματα στην αναρρίχηση
είναι ο φόβος για το άγνωστο.
Και βασικά, το να κρατάς το μυαλό σου σε εγρήγορση,
καθώς αντιμετωπίζεις δυσκολίες.
Μια πρώτη ανάβαση είναι ουσιαστικά η πιο έντονη εκδοχή αυτής της εμπειρίας,
διότι όταν την εκτελείς, δεν γνωρίζεις πραγματικά τι υπάρχει,
μπορεί να είναι οτιδήποτε από πάνω σου. Ποιος ξέρει;
Είμαστε εδώ ως ασφάλεια του Μαρκ, για κάτι το οποίο ίσως αποτελέσει
ένα από τα κύρια θέματα της πορεία μας. Μας οδηγεί προς τη μεγάλη στέγη.
ΣΤΕΓΗ
H στέγη είναι μια προεξοχή που προβάλλει από την όψη του γκρεμού.
60 ΜΕΤΡΑ
Βρίσκεται στα πρώτα 60 μέτρα της πορείας και δεν είναι εύκολο να την παρακάμψουμε.
Να με προσέχεις.
Σε προσέχω.
Η στέγη δεν φαίνεται καλή.
Φαίνεται επικίνδυνη.
Προσπαθώ να σκεφτώ τι θα έκανες, αν ήσουν εδώ. Αλλά δεν είμαι σίγουρος.
Κάνε ό,τι νομίζεις ό,τι είναι καλύτερο, αλλά...
Το βασικό είναι από πού πιστεύεις ότι πρέπει να διαπεράσεις τη στέγη.
Υπάρχει μια σχισμή που βγαίνει έξω από τη στέγη, αλλά είναι πολύ λεπτή,
σχεδόν ανύπαρκτη και εμείς θέλουμε να πάμε από πάνω.
Ίσως πρέπει να έρθεις, να ρίξεις μια ματιά.
Εντάξει, έρχομαι.
Ο Άλεξ πήρε το σκοινί. Και μετά,
τον βλέπουμε να κρέμεται σαν βραδύποδας
και λέμε, "Μάλλον θα το πετύχει".
Ωραία, Μαρκ. Εδώ είναι το σημείο.
Εντάξει, το 'χω!
-Ωραία, Άλεξ! -Ναι!
Μόλις έκανε ένα από τα πιο εντυπωσιακά πράγματα στην αναρρίχηση
που έχω δει ποτέ μου να συμβαίνει, σε πρώτη ανάβαση,
με το να κρέμεται από μια στέγη, σε ένα ιδιαίτερα δύσκολο σημείο.
Το οποίο κατέληξε να είναι,
όντως, το κλειδί για όλη τη διαδρομή το να περάσουμε αυτή τη γιγάντια στέγη,
και μας έφερε σε εξαιρετική θέση, για να συνεχίσουμε από εκεί.
Καλή δουλειά, φίλε!
Τώρα, πού... Πού πάω;
Το ότι έχεις σκοινί και εξοπλισμό δεν σημαίνει ότι είσαι όντως ασφαλής.
Βρίσκεσαι εκεί έξω,
σε έναν απόμερο τοίχο σε μια γωνιά της Γουιάνα.
Αν τραυματιστείς,
δεν ξέρεις αν θα σωθείς ή θα σε βοηθήσουν.
Πώς είσαι, Φούκο;
Ξεκόλλησε κάτι;
Τράβηξες το εξάρτημα ή απλώς έπεσες;
-Απλώς, έπεσα. -Εντάξει.
Γλιστράει πολύ.
Πρέπει να ελέγξεις ότι όλα είναι ασφαλή.
Είναι ένα τρομακτικό σημείο για να αναρριχηθείς
και νιώθεις σαν να παίζεις στο Βαρομετρικό Χαμηλό.
Ναι, Φούκο!
Πρωταθλητής.
Κοίτα τι έκανε ο Άλεξ.
Δεν το πιστεύω πώς προεξέχει, είναι...
-Είσαι περίπου... -Προεξέχει αρκετά.
...δέκα με 12 μέτρα έξω από τον τοίχο.
Από εδώ, ακολουθούν άλλα 200 μέτρα καθαρού βράχου
μέχρι το πλάτωμα που θα στήσουμε για το βράδυ.
200 ΜΕΤΡΑ
Αυτή η αποστολή δυστυχώς,
είναι το τελευταίο μου ταξίδι, το οποίο περιλαμβάνει
πεζοπορία στη ζούγκλα.
Θα ήθελα να περπατήσω, αργά, παρατηρώντας τα βρύα...
Έτσι, θα βρω ένα έντομο ή ένα ζώο που δεν θα έβλεπα,
αν πήγαινα γρήγορα. Και να, ένα λεπτό νωρίτερα,
αυτός ο μικρός τύπος έκανε ένα άλμα. Είναι ένας φρύνος.
Οι φρύνοι είναι βάτραχοι, αλλά όλοι οι βάτραχοι δεν είναι φρύνοι.
Πώς να μην το αγαπήσεις;
Το μέρος είναι τελείως ανέγγιχτο.
Νομίζω, εδώ έχουν πατήσει μόνο τα πόδια μας. Είναι άγρια και απόμερα
και απίστευτα όμορφα.
Θέλω μόνο να μείνω σιωπηλός και να το αγαπήσω.
Να με πλημμυρίσει.
Κάποια στιγμή, θα αφήσω τον πλανήτη.
Κι αυτό θα μου λείψει.
Λοιπόν.
Από εδώ, κατευθύνομαι στο άγνωστο. Είμαστε μέσα σε ένα σύννεφο,
όλα είναι υγρά κι αυτό είναι κακό
και δυσκολεύει την αναρρίχηση, διότι οι λαβές είναι υγρές.
Αλλά θα συνεχίσουμε και θα δούμε πώς πάνε τα πράγματα.
Αυτή η πτυχή ήταν η δυσκολότερη.
Καλό, Άλεξ!
Ναι. Θέλω η πορεία προς τα πάνω να είναι απολαυστική.
Με τον Φούκο, ασφαλίζουμε εδώ.
Ο Φούκο ασφαλίζει τον Μαρκ, που... Φαίνεται καθώς ανεβαίνει;
Ναι, να τος.
Συνεχίζει να βγαίνει από τα τρελά σύννεφα.
Γι' αυτό το λένε νεφοδάσος.
Ο τοίχος πάνω μας μοιάζει...
Θα δούμε. Μοιάζει πολύ ενδιαφέρων.
Θεέ μου. Είναι εντελώς σαν τζένγκα.
Πέτρα!
-Είναι λίγο τρομακτικό, Φούκο. -Ναι, το ξέρω.
Ήταν αυτό το χείλος που έπρεπε να γυρίσω, για να ανέβω στο πλάτωμα
και δεν υπήρχε καμία σταθερή λαβή.
Και αυτό που ήταν τόσο προκλητικό και τρομακτικό για εμένα
ήταν ότι έπρεπε να τα βγάλω χωρίς να πέσω.
Φούκο, έρχομαι.
Ναι!
Κι εδώ, ολοκλήρωσα την προσπάθειά μου.
-Τι έγινε; -Ήταν τρομακτικό.
Τα καταφέραμε. Φτάσαμε στο πλάτωμα.
Ένα, δύο, τρία! Τράβα.
Κάτω από αυτό.
Τρία!
Σκοτεινιάζει και εμείς σέρνουμε τεράστιους σάκους.
-Έχει πολύ πράγμα. -Ένα, δύο, τρία!
Τώρα γίνεται ενδιαφέρον από βιολογικής σκοπιάς,
διότι θα ψάξω για βατράχια.
Στήνουμε τις σκηνές στον τοίχο.
Βασικά, προσπαθούμε να ταχτοποιηθούμε στο νέο μας σπίτι
πάνω στον γκρεμό.
Οπότε, αύριο συνεχίζουμε την αναζήτηση στην τραβέρσα
κατά μήκος της, για να φτάσουμε στην κορυφή,
το οποίο σας το υπογράφω, θα είναι τρελή περιπέτεια.
Εξερεύνηση, αυτό πρόκειται να γίνει αύριο.
Εξερεύνηση στο όνομα της επιστήμης. Για χάρη του Δρ. Μπρους Μινς,
πρέπει να βρούμε τον βάτραχο. Δεν θα είναι εύκολο.
ΚΑΤΑΣΚΗΝΩΣΗ ΣΤΟ ΠΑΤΑΡΙ
Η αποστολή μας επικοινωνεί με τον Μάικλ Στρέχαν
στο Good Morning America.
ΗΜΕΡΑ 14
Ενημερώνουμε με δορυφορικό τηλέφωνο για την αποστολή και το τι κάνουμε.
Είναι απίθανο να μοιράζεσαι αυτήν την εμπειρία, καθώς συμβαίνει.
Γεια, Άλεξ. Πώς πας; Πώς είναι εκεί πάνω;
Όλα πάνε τέλεια. Αναρριχηθήκαμε αρκετά ψηλά σε αυτό το γιγάντιο τεπούι.
Έχουμε δημιουργήσει ένα σύστημα στο πατάρι που θα συνδεθεί με την κορυφή.
Οπότε, όλα πάνε τέλεια.
Έμαθα τα νέα για τον Μπρους. Κρίμα.
Τι συνέβη; Και κυρίως, είναι καλά;
Παρέμεινε σε έναν ενδιάμεσο καταυλισμό, καθώς προσεγγίζαμε τον τοίχο.
Επικοινωνούμε μέσω ασυρμάτου με τη βάση όπου βρίσκεται.
Λαμβάνω. Είμαι εδώ.
Είμαι όσο καλά μπορώ.
Βρίσκουμε διάφορα υπέροχα, συναρπαστικά και εξωτικά νέα είδη
που θα εμπλουτίσουν τη βιοποικιλότητα, και θα στρέψουν την προσοχή στην περιοχή
ως ένα σημαντικό επίκεντρο βιοποικιλότητας.
Είναι μια ομαδική προσπάθεια. Δεν έχει τελειώσει ακόμη.
Η έρευνα συνεχίζεται και είμαι κατενθουσιασμένος. Όβερ.
Ακούγεται εκπληκτικό.
Αλλά να προσέχετε στο τελευταίο τμήμα πριν την κορυφή, εντάξει;
Είμαστε μαζί σας, παιδιά.
Στα υψώματα όπου υπάρχει βλάστηση,
έχει πολλή υγρασία
και είναι πρωταρχικός βιότοπος για τα είδη των βατράχων κι άλλων ειδών.
Το να βρεις σπονδυλωτό ζώο που να είναι ενδημικό στους γκρεμούς
θα ήταν κάτι εκπληκτικό, θα ήταν ένα υπέροχο εύρημα.
Αυτό φαίνεται επικίνδυνο.
Θα πάω κατά μήκος αυτού του μικρού τούνελ.
Το σημαντικό είναι να παραμένεις κοντά στη βάση του βράχου.
Ανατριχιαστικό. Η πόλη της ταραντούλας.
Υπήρχαν σημεία, όπως εδώ, όπου οι θάμνοι ήταν αδιαπέραστοι
και ουσιαστικά, πρέπει να ανοίξεις εσύ τον δρόμο.
Τελικά, φτάσαμε στο οροπέδιο της κορυφής του Γουέι-Άσιπου.
ΟΡΟΠΕΔΙΟ ΚΟΡΥΦΗΣ
Θεέ μου.
Αυτό μοιάζει τελείως τρελό.
Κοίτα εκείνο το δέντρο, σαν να βγήκε από βιβλίο του Dr. Seuss.
Εφόσον ο Μπρους δεν τα κατάφερε, η δουλειά μας στην κορυφή ήταν
να τον βοηθήσουμε να ολοκληρώσει το έργο ζωής, ψάχνοντας νέα είδη βατράχου.
Είμαστε πάνω στο οροπέδιο, όχι στο υψηλότερο σημείο,
αλλά ουσιαστικά, φτάσαμε στην κορυφή.
Έχετε τα μάτια σας ανοιχτά. Είμαστε σίγουρα σε περιοχή με βατράχια.
Τώρα θέλουμε οπωσδήποτε καλό καιρό,
γιατί δεν έχουμε κάποιο καταφύγιο, είμαστε έξω εκτεθειμένοι και φυσικά...
τα σύννεφα άρχισαν να πυκνώνουν σε αυτή την πλευρά του τεπούι.
Και να 'μαστε πάλι μέσα στην ομίχλη.
Δεν μπορούμε να δούμε τίποτε κι άρχισε να βρέχει.
Όχι.
Κρυώνεις; Έλα κάτσε εδώ πέρα, Φούκο.
Ήμουν σχεδόν υποθερμικός. Σύρθηκα μαζί με τον Μαρκ μέσα σε ένα πόντσο,
κάτω από τον βράχο.
Δύο άντρες κάτω από ένα πόντσο σε αυτόν τον χώρο.
Προσπαθούμε να μείνουμε ζεστοί εδώ στην κορυφή.
Ναι, δεν είναι ακριβώς η μεγαλειώδης κορυφή που περιμέναμε.
Δεν βρήκαμε τον βάτραχο και είμαι μούσκεμα ως το κόκκαλο.
Αναζητώντας τους βατράχους.
Σαν να ψάχνουμε βελόνα στα άχυρα.
Ο Μπρους δεν έχει πρόβλημα να τους βρει, αλλά δεν είναι εύκολο.
Αν και ακούς τον βάτραχο, είναι δύσκολο να τον πιάσεις.
Ακούγεται σαν να είναι στα δέντρα.
-Ίσως. -Ναι.
Είχα την ιδέα να ψάξουμε κυρίως σε βρομελιοειδή φυτά,
το τέλειο περιβάλλον για να κρυφτεί ένας βάτραχος. Αλλά δεν τον βρήκαμε.
-Απίστευτο... -Τι είναι αυτό;
Πλάσματα!
-Τι είδους; -Γυρίνοι!
-Έπιασες έναν. -Έπιασα έναν.
Θεέ μου. Βρήκα έναν γυρίνο.
Αυτό είναι σημάδι ότι υπάρχουν βάτραχοι ολόγυρα.
Μπρους; Μαρκ εδώ. Με λαμβάνεις;
Γεια, Μαρκ. Πού είσαι; Τα κατάφερες; Όβερ.
Είμαστε όντως στην κορυφή. Φτάσαμε στο οροπέδιο.
Βρήκαμε μια λακκούβα γεμάτη με γυρίνους.
Φανταστικά. Δεν θα μπορούσα να είμαι πιο χαρούμενος.
Θέλω να δω τι βρήκες.
Αν μπορείς, πιάσ' το και βάλ' το σε σακούλα κι όταν έρθεις κάτω,
θα μπορέσουμε να ολοκληρώσουμε την έρευνα πεδίου.
Να προσέχετε. Κλείνω.
Μια χαρά. Θα τα ξαναπούμε σύντομα. Κλείνω.
Ο στόχος ήταν να φέρουμε τον Μπρους στην κορυφή του βράχου.
Δεν πήγαν όλα σύμφωνα με το σχέδιό μας.
Αλλά κάναμε την αναρρίχηση.
Μια πρώτη ανάβαση σε ένα τεπούι που δεν είχε πατήσει άνθρωπος πιο πριν.
Πήγαμε στην κορυφή, ολοκληρώσαμε την υψομετρική έρευνα πεδίου
και βρήκαμε γυρίνους για τον Μπρους, οι οποίοι ίσως είναι νέα είδη.
Γι' αυτό ήρθαμε εδώ. Κι αυτό είναι πολύ σημαντικό για εμένα,
διότι έχω δει τι συμβαίνει σε άλλα μέρη εδώ γύρω,
με την ξύλευση και την εξόρυξη.
Και πιστεύω πως αν ο κόσμος μάθει γι' αυτό το μέρος και πόσο μαγικό είναι,
θα το προστατέψει.
-Γεια, παιδιά. -Γεια!
-Γεια. -Γεια!
Χαίρομαι που σας βλέπω.
-Κόλλα πέντε. -Πώς πας;
Μη, θα λερωθείς. Είμαι μούσκεμα.
Γεια, φίλε.
-Ήρθατε. -Πώς είσαι;
-Θεέ μου. -Πεθαίνω της πείνας...
Μοιάζεις να έχεις χάσει καμιά δεκαριά κιλά.
-Γεια, Μπρους! -Φούκο!
Νομίζω το πιάσαμε.
-Για να δούμε. -Χαίρομαι που σε βλέπω.
Κι εγώ το ίδιο.
Η υψομετρική έρευνα πεδίου της αποστολής στέφθηκε από απόλυτη επιτυχία.
Πλέον έχουμε ολόκληρη την έρευνα και αυτό το τμήμα, από την κορυφή,
ως κάτω το Νταμπλ Ντροπ είναι αυτό που έπρεπε να καλύψουμε
και το καταφέραμε με το παραπάνω. Θα ήθελα να ήμουν μαζί σας.
Είναι κάτι που ήθελα πάρα πολύ. Όμως, καταφέρατε και το κάνατε για εμάς.
Ο Μπρους διαθέτει ένα μεταδοτικό πάθος για τη βιολογία.
Νιώθω ότι κάναμε κάτι που έχει σημασία, συλλέξαμε νέα είδη,
για να μελετηθούν, να ληφθεί δείγμα DNA
και να δούμε κάτι που κανείς δεν έχει ξαναδεί.
Εννοώ ότι με την επιστήμη έχουμε πετύχει πολλά, αλλά
ίσα που έχουμε ξύσει την επιφάνεια από όσα καταλαβαίνουμε για τον κόσμο.
Τα τεπούι είναι ιδιαίτερα μέρη στον πλανήτη.
Είναι μέρος της ζωής μου, η αγάπη μου, η καριέρα μου
και αυτό το ταξίδι είναι ένα εξαιρετικό δώρο για μένα.
Και θα ήθελα να κάνω κι άλλα.
Αλλά, αν δεν τα καταφέρω, αυτό θα είναι ένα αποκορύφωμα στη ζωή μου.
Η ΑΝΑΛΥΣΗ DNA ΤΩΝ ΔΕΙΓΜΑΤΩΝ ΤΟΥ ΜΠΡΟΥΣ
ΕΠΙΒΕΒΑΙΩΣΕ ΤΗΝ ΑΝΑΚΑΛΥΨΗ ΠΕΝΤΕ ΝΕΩΝ ΕΙΔΩΝ ΜΟΝΟ ΣΕ ΑΥΤΗΝ ΤΗΝ ΑΠΟΣΤΟΛΗ.
ΑΓΝΩΣΤΑ ΦΥΤΑ ΚΑΙ ΖΩΑ ΠΑΡΑΜΕΝΟΥΝ ΑΝΕΞΕΡΕΥΝΗΤΑ
ΣΗΜΕΡΑ ΣΤΟ ΤΕΡΑΣΤΙΟ ΔΑΣΟΣ ΤΟΥ ΑΜΑΖΟΝΙΟΥ...
ΧΩΡΙΣ ΠΡΟΣΤΑΣΙΑ ΘΑ ΕΞΑΦΑΝΙΣΤΟΥΝ, ΠΡΙΝ ΜΑΘΟΥΜΕ ΚΑΝ ΟΤΙ ΥΠΑΡΧΟΥΝ.
ΜΑΘΕΤΕ ΠΩΣ ΤΟ NATIONAL GEOGRAPHIC SOCIETY ΣΤΗΡΙΖΕΙ ΤΟΥΣ ΕΞΕΡΕΥΝΗΤΕΣ
ΠΟΥ ΠΡΟΣΤΑΤΕΥΟΥΝ ΤΟΝ ΚΟΣΜΟ ΜΑΣ ΣΤΟ ΝΑΤGEO.COM-IMPACT
ΟΙ ΕΚΠΟΜΠΕΣ ΔΙΟΞΕΙΔΙΟΥ ΑΝΘΡΑΚΑ ΤΟΥ EXPLORER ΑΝΤΙΣΤΑΘΜΙΣΤΗΚΑΝ
Υποτιτλισμός: Βίλμα Φατούρου